 **ROMÂNIA**

**JUDEŢUL MUREŞ**

**COMUNA chibed**

*547268 Comuna chibed, sat Chibed, nr. 452, Judeţul Mureş*

*Telefon/Fax: 0265 – 717783;*

E-mail: *chibed@cjmures.ro*

 **ANEXĂ**

 la H.C.L. nr. 3 / 30.01.2025.

**PLAN DE ACŢIUNI SAU LUCRĂRI DE INTERES LOCAL PENTRU PERSOANELE OBLIGATE SĂ PRESTEZE MUNCĂ NEREMUNERATĂ ÎN FOLOSUL COMUNITĂȚII PE ANUL 2025**

**Cap.I. Dispoziții generale**

 **Art.1.** Legea nr. 286/2009 privind Codul Penal reglementează regimul juridic al obligaţiei de a presta muncă neremunerată în folosul comunităţii de către persoanele care au săvârşit infracţiuni, obligaţie ce a fost stabilită de către instanţa de judecată în următoarele cazuri:

 a) înlocuirea pedepsei amenzii neexecutate cu muncă în folosul comunităţii (art. 64),

 b) amânarea aplicării pedepsei [(art.85 alin. (2) lit. b)],

 c) suspendarea sub supraveghere a executării pedepsei [(art. 93 alin.(3)]

 **Art.2.** Modalitatea de executare a obligaţiei de a presta muncă neremunerată în folosul comunităţii de către persoanele care au săvârşit infracţiuni, se raportează la prevederile Legii nr. 286/2009 privind Codul Penal, ale Legii nr. 135/2010 privind Codul de procedură penală, ale Legii nr. 253/2013 privind executarea pedepselor, a măsurilor educative şi a altor măsuri neprivative de libertate dispuse de organele judiciare în timpul procesului penal şi ale Legii nr. 252/2013, privind organizarea şi funcţionarea serviciilor de probaţiune.

**Cap.II. Domeniile în care se va executa muncă neremunerată în folosul comunității.**

**Art.3**. Persoanele care au săvârşit infracţiuni și care trebuie să presteze muncă neremunerată în folosul comunităţii ca obligaţie stabilită de către instanţa de judecată, vor desfăşura următoarele activităţi:

|  |  |  |  |  |  |
| --- | --- | --- | --- | --- | --- |
|  | **Obiectiv** | **Acţiuni şi măsuri intreprinse** | **Termen****de realizare** | **Resurse** | **Responsabil** |
| 1 | Întreţinere poduri şi podeţe din comună | Curăţarea şi întreţinerea podului de pe Târnava Mică, întreţinerea podeţelor pe teritoriul comunei | Permanent | Legea nr. 286/2009253/2013 | Dósa Sándor |
| 2 | Lucrări de curăţare manuală a albiilor, pârâurilor de pe raza comunei | Îndepărtarea vegetaţiei specifice crescute în albia pârâurilor, îndepărtarea gunoaielor depozitate în aceste zone, săpături manuale | Permanent | Legea nr. 286/2009253/2013 | Dósa Sándor |

|  |  |  |  |  |  |
| --- | --- | --- | --- | --- | --- |
| 3 | Întreţinerea drumurilor şi trotuarelor comunale în sezonul rece | Îndepărtarea zăpezii cu mijloace mecanice şi manual, împrăştierea materialelor antiderapante, spargerea manuală a gheţii în zone de circulaţie | Lunile1 - 3,10 - 12 | Legea nr. 286/2009253/2013 | Dósa Sándor |
| 4 | Întreţinerea zonei centrale a comunei (cămin cultural, sediul primăriei, muzeu, şcoală, teren de fotbal, casa funerară, zona Vásártér) | Îndepărtarea resturilor vegetale, măturare şi strângerea gunoiului, întreţinerea gardurilor, întreţinerea parcurilor, amenajarea spaţiilor verzi, văruit pomi pe domeniul public;tăierea gazonului terenului de fotbalÎntreţinerea interiorului şi exteriorului şcolii | Permanent | Legea nr. 286/2009253/2013 | Dósa Sándor |
| 5 | Alte activităţi de interes şi utilitate publică | Diferite activităţi de întreţinere şi reparaţii ocazionate de producerea unor fenomene naturale (ploi torenţiale, vânt puternic, incendii, inundaţii) curăţarea şi întreţinerea conducta de canalizare, curățenia la stațtia de epurare; | Intervenţii ocazionale | Legea nr. 286/2009253/2013 | Dósa Sándor |
| 6 | Pregătire pentru sezonul rece la şcoală | Tăierea şi depozitarea manuală a lemnului de foc pt. Şcoala Gimnazială “Mátyus István” Chibed | Perioada sezonului rece | Legea nr. 286/2009253/2013 | Dósa Sándor |
| 7 | Întreţinere drumuri şi şanţuri comunale | Săpat şanţuri, lucrări de pietruire a străzilor din comună | Permanent | Legea nr. 286/2009253/2013 | Dósa Sándor |

**Art.4.** Activităţile enumerate la art.3 vor fi desfăşurate pe teritoriul comunei Chibed.

**Cap.III. Executarea obligaţiei de a presta muncă neremunerată în folosul comunităţii**

**Art.6.** Executarea obligaţiei de a presta muncă neremunerată în folosul comunităţii se dispune de către primar individual pentru fiecare persoană, în baza hotărârii judecătoreşti rămasă definitivă, comunicată de către instanţa de judecată, prin care s-a dispus această măsură, şi a deciziei Serviciului de Probaţiune Mureș.

**Art.7.** Primarul stabilește, de îndată, conținutul activității care urmează să fie desfăşurată, programul de lucru şi persoana care va supraveghea executarea de către cel condamnat a obligaţiei de a presta muncă neremunerată în folosul comunităţii.

**Art.8.** Locurile unde vor fi executate activităţile sunt prevăzute la art.3, persoana desemnată pentru îndrumarea şi supravegherea executării obligaţiei de a presta muncă neremunerată în folosul comunităţii fiind viceprimarul Comunei Chibed.

**Art.9.** Două ore de activitate prestată efectiv echivalează cu o zi de muncă.

**Art.10.** În cazul persoanelor supravegheate care desfăşoară o activitate remunerată sau urmează cursuri de învăţământ ori de calificare profesională, durata muncii prestate în aceeaşi zi calendaristică poate fi de maximum două ore. La solicitarea persoanei supravegheate, durata muncii prestate poate fi prelungită de către consilierul de probaţiune cu până la două ore de muncă.

**Art.11.** În zilele nelucrătoare sau în cazul persoanelor care nu desfăşoară o activitate remunerată ori nu urmează cursuri de învăţământ sau de calificare profesională, durata muncii prestate într-o zi calendaristică nu poate depăşi 8 ore.

**Art.12.** În termen de 7 zile de la debutul activităţii, primarul va comunica Serviciului de Probaţiune Mures, începerea de către cel condamnat a executării obligaţiei, precum şi persoanei desemnate de instituţie pentru îndrumarea şi supravegherea executării obligaţiei de a presta muncă neremunerată în folosul comunităţii.

**Art.13.** La terminarea prestării muncii neremunerate în folosul comunităţii, va fi încheiat un proces verbal de recepţie a lucrărilor efectuate ce va fi semnat de către primar, persoana ce a supravegheat executarea obligaţiei şi va fi vizat de către poliţie.

**Art.14.** După executarea obligaţiei, va fi transmis Serviciului de probaţiune Mureș, un document care atestă că munca neremunerată în folosul comunităţii a fost prestată, însoţit de formularul cu evidenţa orelor prestate de muncă neremunerate în folosul comunităţii.

**Art.15.** Se va efectua instructajul individual, privind securitatea şi sănătatea în muncă pentru fiecare persoană condamnată ce va presta muncă neremunerată în folosul comunităţii.

**Cap. IV. Dispoziții finale**

**Art 16.** Executarea obligaţiei de a presta muncă neremunerată în folosul comunităţii se efectuează cu respectarea normelor de protecția muncii și PSI, celor condamnaţi li se vor asigura, după caz echipamente de protecţie.

**Art.17.** Planul local anual de lucrări pentru persoanele care au săvârşit infracţiuni, ce vor presta muncă neremunerată în folosul comunităţii ca obligaţie stabilită de către instanţa de judecată, se aprobă anual prin hotărâre a consiliului local.

Întocmit,

**VICEPRIMAR**

**Dósa Sándor**